**VÝZVA NA PREDKLADANIE PONÚK**

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na dodanie tovaru

# Druh zákazky:

Zákazka na dodanie tovaru

# Druh postupu:

Verejná súťaž

#  Identifikácia verejného obstarávateľa/obstarávateľa:

Úradný názov: Stredná odborná škola obchodu a služieb Samuela Jurkoviča

IČO: 00893463

adresa: Sklenárova 1, 821 09 Bratislava

V zastúpení: Ing. Tatiana Mókosová

 riaditeľka

Mesto/obec: Bratislava

Kontaktná osoba: Ing. Tatiana Mókosová,

Telefón: 02/5341 2241

E-mail: tatiana.mokosova@stonline.sk

#  Názov zákazky:

„Vybavenie odbornej učebne“

# Výsledok verejného obstarávania -Typ zmluvného vzťahu:

Predmet zákazky je rozdelený na 2 časti a na každú časť predmetu zákazky bude vystavená samostatná záväzná objednávka.

#  Miesto dodania predmetu zákazky:

Stredná odborná škola obchodu a služieb Samuela Jurkoviča, Sklenárova 1, 821 09 Bratislava, okres: Bratislava, kraj: Bratislava, SR

#  Podrobný opis predmetu zákazky a jeho rozsah/rozdelenie zákazky:

Predmetom zákazky je dodanie nábytku a IKT vybavenia pre odbornú učebňu Odbornej strednej školy. Podrobný opis predmetu zákazky je uvedený v prílohe č. 3 tejto výzvy.

Predmet zákazky je rozdelený na 2 časti nasledovne:

Časť 1 predmetu zákazky:

IKT. Podrobný opis predmetu zákazky je uvedený v prílohe č. 3 tejto výzvy.

Časť 2 predmetu zákazky:

Nábytok. Podrobný opis predmetu zákazky je uvedený v prílohe č. 3 tejto výzvy

**Spoločný slovník obstarávania (CPV):**

Časť 1:

Osobné počítače - 30213000-5

Softvérové balíky a informačné systémy - 48000000-8

Zobrazovacie jednotky (obrazovky) - 30231300-0

Časť 2:

Písacie stoly a stoly - 39121000-6

Kancelársky nábytok - 39130000-2

Nábytok k počítaču - 39134000-0

Školský nábytok - 39160000-1

Stoličky - 39112000-0

Obstarávateľ požaduje spracovať cenovú ponuku na tento rozsah predmetu zákazky (časť1 a/alebo časť 2).

*Obhliadku miesta predmetu zákazky nie je potrebná*

#  Predpokladaná hodnota zákazky:

Predpokladaná hodnota zákazky bude určená týmto prieskumom (určenie predpokladanej hodnoty zákazky a určenie úspešného uchádzača bude realizované jedným prieskumom trhu, pričom prieskum trhu je nástrojom na určenie PHZ v zmysle § 6 ods. 1 zákona o verejnom obstarávaní).

#  Variantné riešenia:

Neumožňujú sa.

#  Stanovenie ceny:

Cena za predmet zákazky musí byť stanovená v EUR podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a podľa tejto výzvy.

Uchádzač cenu špecifikuje na základe výkazu výmer, ktorý je prílohou č. 2 tejto výzvy vrátane podmienok komplexného plnenia uvedených v tejto výzve, a to tak, že ocení jednotlivé položky. Uchádzač je povinný oceniť všetky položky, ktoré sú uvedené vo výkaze výmer. Všetky ceny, sadzby a sumy sa uvádzajú v mene euro.

Uchádzač stanoví cenu na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej cenovej ponuky povinný vziať do úvahy všetko, čo je nevyhnutné na úplné a riadne plnenie, pričom do ceny zahrnie všetky náklady spojené s plnením predmetu zákazky.

Ak uchádzač nie je platiteľom DPH, uvedie navrhovanú cenu celkom a zároveň uvedie, že nie je platiteľom DPH. V prípade, ak sa uchádzač počas plnenia predmetu zákazky stane platiteľom DPH, táto skutočnosť nie je dôvodom na zmenu dohodnutej ceny za predmet zákazky a cena sa nezvyšuje o príslušnú sadzbu DPH.

# Možnosť rozdelenia cenovej ponuky a podmienky účasti:

Zákazka sa delí na 2 časti.

Uchádzač môže predložiť ponuku na celý predmet zákazky alebo na časť predmetu zákazky.

# 9.1 Podmienky účasti:

# Osobné postavenie (pre časť 1 a časť 2 predmetu zákazky):

* + 1. Uchádzač musí byť oprávnený dodávať požadovaný predmet a rozsah zákazky v zmysle § 32 ods.1 písm. e) . Uchádzač požadované preukáže podľa § 32 ods. 2 písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. (originál výpisu zo živnostenského alebo obchodného registra )
		2. Uchádzač musí spĺňať podmienku účasti podľa § 32 ods. 1 písm. f) zákona o verejnom obstarávaní, t. j. nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (uvedenú skutočnosť overí verejný obstarávateľ/obstarávateľ sám na webovej stránke Úradu pre verejné obstarávanie v registri osôb so zákazom účasti vo verejnom obstarávaní. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.).
		3. Verejný obstarávateľ neuzavrie zmluvu/nevystaví objednávku s uchádzačom, u ktorého existuje dôvod na vylúčenie podľa § 40 ods. 6 písm. f) zákona o verejnom obstarávaní (konflikt záujmov, ktorý nemožno odstrániť inými účinnými opatreniami).

Neexistenciu konfliktu záujmov, t.z. dôvod na vylúčenie podľa § 40 ods. 6 písm. f) ZVO uchádzač potvrdzuje čestným vyhlásením

# Ekonomické a finančné postavenie (pre časť 1 a časť 2 predmetu zákazky):

Nepožaduje sa.

# Technická alebo odborná spôsobilosť

1. **Podľa § 34 ods. 1 písm. a)** zoznamom tovarov dodaných za predchádzajúce tri roky od vyhlásenia verejného obstarávania s uvedením cien, lehôt dodania a odberateľov;

Dokladom je referencia, ak odberateľom bol verejný obstarávateľ alebo obstarávateľ.

Minimálna požadovaná úroveň štandardov:

Pre časť 1:

Uchádzač musí preukázať, že v uvedenom období dodal tovary s rovnakým alebo podobným predmetom zákazky, a to v celkovej výške minimálne 5.000,- EUR bez DPH za požadované obdobie.

Pre časť 2:

Uchádzač musí preukázať, že v uvedenom období dodal tovary s rovnakým alebo podobným predmetom zákazky, a to v celkovej výške minimálne 3.000,- EUR bez DPH za požadované obdobie.

Podmienky účasti podľa bodu 9.1 tejto výzvy môže uchádzač preukázať aj:

-v súlade s §39 ZVO jednotným európskym dokumentom alebo,

-čestným vyhlásením, v ktorom vyhlási, že spĺňa všetky podmienky účasti určené verejným obstarávateľom,

 -v súlade s §152 ZVO informáciou o zápise do zoznamu hospodárskych subjektov. Verejný obstarávateľ uzná za rovnocenný zápis alebo potvrdenie o zápise vydané príslušným orgánom iného členského štátu Európskej únie, ak uchádzač nepredloží doklady preukazujúce splnenie podmienok účasti týkajúcich sa osobného postavenia, verejný obstarávateľ v súlade s §152 ods. 4 ZVO overí zapísanie hospodárskeho subjektu v zozname hospodárskych subjektov.

# Lehota na dodanie alebo dokončenie predmetu zákazky:

Do 14 dní odo dňa vystavenia objednávky

# Lehota na predkladanie cenových ponúk:

**do 05.11.2019 do 08.30 hod, otváranie obálok 05.11.2019 o 9:00 hod. v sídle obstarávateľa podľa bodu 1 tejto výzvy.**

Otváranie ponúk je neverejné.

#  Lehota viazanosti ponúk:

do 22.11.2019

#  Spôsob doručenia ponuky:

Doručenie ponuky poštou/kuriérom na adrese uvedenej v bode 1. tejto výzvy na predkladanie ponúk alebo osobne na tej istej adrese. Uchádzač vloží ponuku do samostatného, nepriehľadného a uzatvoreného obalu, ktorý bude označený údajmi:

1. adresou obstarávateľa
2. adresou uchádzača - názov alebo obchodné meno a adresa sídla alebo miesta podnikania
3. označenie heslom súťaže: **„SÚŤAŽ- Vybavenie odbornej učebne** - NEOTVÁRAŤ“

Ponuka sa predkladá v SK/CZ jazyku a v mene EUR (ak nie je uchádzač platca DPH túto skutočnosť vyznačí v predloženej ponuke).

# Obsah ponuky

Uchádzač predloží ponuku nasledujúcim spôsobom:

- 1 x v listinnej podobe, ponuku odporúčame zviazať do jedného celku tak, aby ponuka tvorila jeden celok bez možnosti vyberania jednotlivých listov. Spôsob zviazania ponuky ponecháva verejný obstarávateľ na rozhodnutí uchádzača.

Ponuka bude obsahovať:

* + 1. **Identifikačné údaje uchádzača** (obchodné meno a sídlo uchádzača, IČO, DIČ, IČ DPH, telefón, email, bankové spojenie, IBAN) podpísaný oprávnenou osobou uchádzača.
		2. **Návrh uchádzača na plnenie kritéria na vyhodnotenie ponúk** (Príloha č. 2 výzvy) podpísaný oprávnenou osobou uchádzača. **Vrátane** neoddeliteľnej prílohy – **ocenené zadanie (Príloha č. 3 výzvy)**
		3. **Vyhlásenie uchádzača** (Príloha č. 1 výzvy) podpísané oprávnenou osobou uchádzača.
		4. **Doklady preukazujúce splnenie podmienok účasti** (podľa bodu 9.1 tejto výzvy).

# Podmienky fakturácie:

Predmet zákazky sa bude financovať formou bezhotovostného platobného styku v lehote splatnosti faktúr 30 kalendárnych dní odo dňa jej prevzatia. Dodávateľ je oprávnený vystaviť faktúru až po odsúhlasení obstarávateľom.

#  Kritéria na hodnotenie ponúk:

Celková najnižšia cena s DPH v EUR za predmet zákazky (platí pre časť 1 a časť 2).

#  Ďalšie informácie verejného obstarávateľa:

1. Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmete zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
2. Ak ponuka uchádzača nebude obsahovať všetky náležitosti podľa tejto výzvy na predkladanie ponúk, uchádzač bude požiadaný o vysvetlenie alebo doplnenie predložených dokladov. V prípade, že uchádzač ani v dodatočne určenej lehote nedoplní náležitosti ponuky, jeho ponuka bude vylúčená a ako úspešný bude vyhodnotený uchádzač, ktorý sa umiestnil ako 2. v poradí.
3. Všetkým uchádzačom bude oznámená úspešnosť / neúspešnosť ich predloženej ponuky. Úspešnému uchádzačovi bude vystavená a zaslaná objednávka.
4. Doklady a dokumenty uchádzača musia byť v slovenskom/českom jazyku. Ak má uchádzač sídlo mimo územia Slovenskej republiky, doklady a dokumenty musia byť predložené v pôvodnom jazyku a súčasne musia byť úradne preložené do úradného slovenského jazyka
5. okrem dokladov predložených v českom jazyku. Preklady dokladov musia byť úradne opatrené s okrúhlou pečiatkou, vyhotovené úradnými prekladateľmi.
6. Oprávnení zamestnanci poskytovateľa príspevku/dotácie, môžu vykonávať voči uchádzačovi kontrolu/audit obchodných dokumentov a vecnú kontrolu v súvislosti s realizáciou zákazky a uchádzač je povinný poskytnúť súčinnosť v plnej miere.
7. Potvrdenia, doklady a iné dokumenty tvoriace ponuku musia byť v ponuke predložené

**ako prvopisy/originály alebo ich úradne osvedčené kópie,** ak nie je uvedené inak.

1. V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade so zákonom NR SR č. 343/2015 Z. z o VO.
2. Verejný obstarávateľ si vyhradzuje právo zrušiť proces verejného obstarávania a nevystaviť objednávku úspešnému uchádzačovi.
3. V prípade, ak uchádzač ponuku nevypracoval sám uvedie v ponuke osobu/osoby, ktorej služby na vypracovanie ponuky využil v rozsahu meno, priezvisko/ obchodné meno alebo názov, adresa/ sídlo, IČO (ak bolo pridelené).

 Príloha č. 1 Čestné vyhlásenie – vzor

Príloha č. 2 Návrh na plnenie kritérií

Príloha č. 3 Zadanie (opis predmetu zákazky)

V Bratislave dňa **28.10.2019**

...........................................................

Ing. Tatiana Mókošová

riaditeľka

# Príloha č. 1 Výzvy - vzor

**Vyhlásenie uchádzača**

(vyplní uchádzač)

# Názov zákazky: Vybavenie odbornej učebne

# Identifikačné údaje uchádzača

Obchodné meno:

Sídlo:

IČO:

DIČ:

IČ DPH:

číslo účtu vo formáte IBAN: Kontaktná osoba:

Telefónne číslo na kontaktnú osobu: Email na kontaktnú osobu:

Čestne vyhlasujem, že:

1. súhlasím s podmienkami verejného obstarávania a obchodnými podmienkami uvedenými vo výzve a v návrhu zmluvy na predloženie ponuky,
2. uvedené údaje sú pravdivé a potvrdzujem úplnosť všetkých dokladov a údajov uvedených v ponuke, že sú v súlade s výzvou na predloženie ponuky a jej prílohami
3. súhlasím so spracúvaním osobných údajov v súvislosti s realizáciou verejného obstarávania.

V ..................................., dňa ...........................

.........................................................................

Meno, priezvisko a podpis oprávnenej osoby uchádzača odtlačok pečiatky

# Príloha č. 2 Výzvy

**Návrh na plnenie kritérií\***

(vyplní uchádzač)

Názov zákazky: **Vybavenie odbornej učebne**

Obchodné meno:

Sídlo:

IČO:

IČ DPH:

|  |  |  |  |
| --- | --- | --- | --- |
| **Názov zákazky** | **Cena****(v eur bez DPH)** | **20% DPH****(v eur)** | **Cena celkom****(v eur s DPH)** |
| **Časť 1 IKT** |  |  |  |
| **Časť 2 nábytok** |  |  |  |
| **Vybavenie odbornej učebne spolu** |  |  |  |

**Ak uchádzač nie je platiteľ DPH, upozorní na túto skutočnosť v tomto dokumente. Obstarávateľ bude ponúknutú cenu považovať za konečnú.**

V ..................................., dňa ...........................

.........................................................................

Meno, priezvisko a podpis oprávnenej osoby uchádzača odtlačok pečiatky

\*neoddeliteľnou prílohou návrhu na plnenie kritérií je ocenená tabuľka (zadanie)- príloha č. 3 výzvy